Pedagogická charakteristika žiaka poskytuje množstvo dôležitých informácii, ktoré môžu byť psychológovi aj špeciálnemu pedagógovi, pri diagnostike aj odporúčaniach pre školu, nápomocné, nakoľko pedagógovia žiaka poznajú, pracujú s ním denne, vedia ho komplexne zhodnotiť a charakterizovať. Pre psychológa, či špeciálneho pedagóga je cenným anamnestickým prínosom.

*Uvedomujeme si Vašu pracovnú vyťaženosť, avšak podrobná pedagogická charakteristika žiaka, ktorého prihlasujete na psychologické alebo špeciálno-pedagogické vyšetrenie je veľmi dôležitá.*

Ak žiada škola o opakované (kontrolné vyšetrenie, rediagnostiku), je potrebné znovu vyplniť a zaslať prihlášku na vyšetrenie, spolu s aktuálnou pedagogickou charakteristikou žiaka do CPPPaP. V takomto prípade je vhodné uviesť, aké opatrenia z predchádzajúcich návrhov a odporučení už boli realizované a s akým efektom, výsledkami.

Prihláška na odborné vyšetrenie v CPPPaP a pedagogická charakteristika žiaka sú samostatnými dokumentmi.

Pri písaní pedagogickej charakteristiky by Vám mohla pomôcť (ako inšpirácia) nasledujúca osnova. Charakteristiku žiaka vypĺňa triedny učiteľ, avšak vhodné je, ak svoj postreh pridajú aj ďalší pedagógovia.

**Pedagogická charakteristika – osnova**

(podľa osnovy podrobne vypracuje triedny učiteľ)

**Meno a priezvisko, dátum narodenia, škola + trieda žiaka / žiačky:**

**Meno a priezvisko zákonného zástupcu, bydlisko, telefonický kontakt:**

**1. Charakteristika problému**:

* Čo je dôvodom k žiadosti o vyšetrenie?
* Popíšte situácie, v ktorých sa problémy v učení/správaní vyskytli. Ako často sa vyskytujú?
* Ako sa uvedené problémy prejavujú na vyučovaní?
* Ako žiak/žiačka reaguje na svoje problémy? (zvýšené úsilie, doučovanie, nerieši...)
* Kedy sa problémy prvýkrát objavili?
* V čom vidíte príčiny problémov žiaka/žiačky?
* Aké je správanie žiaka/žiačky voči učiteľom? (primerané, konfliktné...)
* Aké je správanie voči spolužiakom (konfliktné, je samotársky/a, primerane nadväzuje vzťahy s rovesníkmi...)

**2. Školský vývin:**

* Prospech podľa posledného vysvedčenia: (výborný, priemerný, slabší) (môžete uviesť aj konkrétne známky v jednotlivých predmetoch, prípadne aj z predchádzajúcich ročníkov)
* Stabilnejšie dobré výsledky dosahuje v predmetoch:
* Stabilnejšie slabé výsledky dosahuje v predmetoch:
* Počet vymeškaných hodín od začiatku šk. roka: ospravedlnené a neospravedlnené hod.
* Mal/a žiak/žiačka odklad PŠD?
* Opakoval/a žiak/žiačka niektorý ročník? Ktorý a prečo?
* Je žiak/žiačka integrovaný/á? Ak áno, uveďte dôvod integrácie (v prípade, že žiak/žiačka nebola doteraz na vyšetrení v našom zariadení, uveďte, prosíme, aj inštitúciu, ktorá integráciu odporúčala).
* Mal/a resp. nemal/a vypracovaný individuálny vzdelávací plán? Ak áno – z ktorých predmetov?
* Zodpovedajú jeho/jej školské výsledky jeho/jej schopnostiam? Alebo sa učí pod svoje možnosti, vynakladá značné úsilie, a aj tak sa mu/jej nedarí (a pod.).

**3. Zdravotná a osobná anamnéza:**

* Je chronicky chorý/á, častejšie vymeškáva v škole pre chorobu? Ak áno, uveďte jeho/jej zdravotné ťažkosti (pokiaľ sú Vám známe).
* Nosí okuliare, načúvací aparát, má zmyslovú poruchu?
* Máte dojem, že užíva niektorú drogu? (alkohol, cigarety, iné...). Na základe čoho tak usudzujete?
* Žije žiak/žiačka v úplnej / neúplnej rodine / náhradná rodinná starostlivosť...

**4. Motivačné činitele:**

* Je žiak/žiačka so svojimi výsledkami spokojný/á?
* Jeho/jej postoj k učeniu a ku škole je kladný, záporný, indiferentný, výberový – kladný len ku niektorým predmetom (a pod.).
* Čo žiaka/žiačku motivuje? (pochvala, trest, príklad, hodnotenie kolektívom, odmena, strach z rodičov...)

**5. Záujmy:**

* Má žiak/žiačka nejaké záujmy? Robí nejaké činnosti rád/rada? Je v nejakej činnosti aj šikovný/á, talentovaný/á?
* Uveďte aj jeho/jej mimoškolské záujmy, koníčky, účasť v súťažiach...

**6. Spolupráca s rodičmi:**

* Ako reagujú na problémy dieťaťa rodičia?
* Aký je kontakt medzi školou a rodičmi?

**7. Doterajšie opatrenia školy:**

* Aké kroky a opatrenia na odstránenie problémov zo strany školy už boli uplatnené (napr. napomenutie triednym učiteľom, napomenutie riaditeľom školy, znížená známky zo správania...)? Ktoré boli účinné? Ktoré neboli účinné?

**8. Významnejšie osobnostné charakteristiky žiaka/žiačky:**

* Charakterizujte jeho povahové vlastnosti (živý/á, nepokojný/á, ľahko sa vzdáva, ľahko sa rozruší, je uzavretý/á, prejavuje sa ako trémista, nerešpektuje autority, je vzdorovitý, má prehnané sebavedomie, býva náladový/á, je agresívny, priateľský, zodpovedný...)

Dátum:

..........................................................

(meno a podpis)